заплата в резултат на официални краткосрочни договорености за работа, и/или непостоянен график на работа, независимо от причината (стопанска рецесия или забавяне, повреда на оборудване, климатични условия, злополуки и т.н.) и когато отношенията работодател/наето лице се запазват;
 —
 предсрочно пенсиониране поради причини, свързани с пазара на труда: периодични плащания на по-възрастните работници, които се пенсионират преди достигане на стандартната пенсионна възраст поради безработица или намаляване на работните места, дължащи се на икономически мерки, като например преструктуриране на промишлен сектор или на стопанско предприятие. Тези плащания обикновено се прекратяват, когато получателят им добие право на пенсия за старост;
 —
 надбавки за професионално образование: суми, изплащани от социалноосигурителни фондове или обществени агенции на безработни групи лица като насърчение за преместване на друго място или смяна на професията, с оглед на търсене или получаване на работа;
 —
 мобилност и презаселване: плащания от социалноосигурителни фондове или обществени агенции на безработни лица, за да бъдат насърчени да се преместят на друго място или да променят професията си, за да търсят или да намерят работа;
 —
 плащания при напускане и прекратяване на трудовия договор (обезщетения, компенсиращи наетите лица за прекратяването на заетостта, преди те да са достигнали обичайната за тази работа пенсионна възраст);
 —
 обезщетение за уволнение: капиталови суми, изплащани на наетите лица, които са били уволнени не по тяхна вина от дадено предприятие, което преустановява или намалява своите дейности;
 —
 други парични обезщетения: друга финансова помощ, особено плащания на лица, които са дълготрайно безработни.
 Това не включва:
 —
 семейни надбавки, изплащани на деца на издръжка (включени при „Семейни/детски надбавки“ (HY050G).
 1.4.1.4. Обезщетения за старост (PY100G)
 Функцията възраст се отнася до предоставянето на социална защита срещу рискове, свързани със старостта: загуба на доход, недостатъчен доход, липса на независимост при изпълнението на ежедневни задачи, намалено участие в социалния живот и т.н.
 Обезщетенията за старост включват обезщетения, които предоставят заместващ доход, когато по-възрастно лице се оттегли от пазара на труда, или които гарантират определен доход, когато по-възрастно лице достигне предварително определена възраст.
 Понятието включва:
 —
 пенсии за старост: периодични плащания с цел поддържане на дохода на получателя след пенсионирането от платена заетост на стандартна възраст или с цел подкрепа за дохода на възрастни лица;
 —
 пенсии за старост при ранно пенсиониране: периодични плащания с цел поддържане на дохода на получателите, които се пенсионират преди стандартната възраст, както е определено в съответната схема или в референтната схема. Те могат да се реализират със или без намаляване на нормалната пенсия;
 —
 частични пенсии за прослужено време: периодични плащания на част от пълната пенсия за прослужено време на по-възрастни работници, които продължават да работят, но на намален работен ден, или чийто доход от професионална дейност е под определен таван;
 —
 помощи за полагане на грижи: помощи, изплащани на възрастни хора, които се нуждаят от честа или постоянна помощ, за да посрещнат допълнителните разходи за получаване на необходимите грижи за хората в напреднала възраст (различни от медицинските грижи), когато това обезщетение не представлява възстановяване на сертифицирани разходи;
 —
 парични обезщетения за инвалидност, изплащани след стандартната пенсионна възраст;
 —
 изплащане на еднократни суми на